Source: http://www.levoca.sk/mobile/postup-pri-spristupnovani.phtml?id3=60601
Timestamp: 2019-09-17 03:00:14+00:00
Document Index: 10348026

Matched Legal Cases: ['§ 8', '§ 2', '§ 3', '§ 23', '§ 11', '§ 244']

Sprístupnenie informácií > Postup pri sprístupňovaní
Postup pri sprístupňovaní informácií v zmysle ZÁKONA č. 211/2000 z.z.
Každá právnická a fyzická osoba môže požiadať o sprístupnenie informácie v súlade so zákonom č. 211/200 Z z. o slobodnom prístupe k informáciám voči mestu Levoča ako povinnej osobe na základe žiadosti podanej ústne, písomne (osobne do podateľne MsÚ alebo poštou), faxom, elektronickou poštou, iným technicky vykonateľným spôsobom.
Informácie, ktoré mesto Levoča v súlade so zákonom č. 211/2000 Z. z. je povinné zverejniť, môžu žiadatelia získať:
* na internetovej stránke www.levoca.sk (časť Sprístupnenie informácií)
* na úradnej tabuli Mestského úradu v Levoči, Námestie Majstra Pavla 4
Informácie je možné podať osobne alebo písomne v stránkové dni mestského úradu a to:
pondelok 8:00 - 11:30 12:00 - 15:00
streda 8:00 - 11:30 12:00 - 16:00
piatok 8:00 - 11:30 12:00 - 14:00
Pre podanie žiadosti písomne:
Námestie Majstra Pavla 4
054 04 Levoča
Pre podanie žiadosti faxom:
053/4512246
Pre podanie žiadosti elektronickou poštou:
mesto@levoca.sk
alebo elektronická pošta konkretného oddelenia mestského úradu - nájdi na stránke KONTAKTY
Mesto Levoča ako povinná osoba obmedzí prístup k informáciám z dôvodov uvedených v § 8 až 12 zákona č. 211/2000 Z. z.:
1. štátne tajomstvo (zák. č. 100/1996 Z. z. - § 2)
2. služobné tajomstvo (zák. č. 100/1996 Z. z. - § 3)
3. daňové tajomstvo (zák. č. 511/1992 Z. z. v znení neskorších zmien a doplnkov - § 23)
4. obchodné tajomstvo (obchodný zákonník)
5. ďalšie obmedzenia uvedené v § 11 zák. č. 211/2000 Z. z.
Podateľňa mestského úradu je tiež miestom na podanie ostatných žiadosti, podnetov, návrhov
a oznámení. Sťažnosti, podnety a petície adresované hlavnému kontrolórovi je možné podať
buď poštou alebo prostredníctvom podateľne mestského úradu.
1. Mesto Levoča zverejňuje tieto informácie:
1. spôsob zriadenia mesta, jeho právomoci a kompetencie a popis organizačnej štruktúry,
2. miesto, čas a spôsob, akým možno získavať informácie; informácie o tom, kde možno podať žiadosť, návrh, podnet, sťažnosť alebo iné podanie,
3. miesto, lehota a spôsob podania opravného prostriedku a možnosti súdneho preskúmania rozhodnutia mesta Levoča vrátane výslovného uvedenia požiadaviek, ktoré musia byť splnené,
4. postup, ktorý musí mesto Levoča dodržiavať pri vybavovaní všetkých žiadostí, návrhov a iných podaní, vrátane príslušných lehôt, ktoré je nutné dodržať,
5. prehľad predpisov, pokynov, inštrukcií, výkladových stanovísk, podľa ktorých mesto Levoča koná a rozhoduje alebo ktoré upravujú práva a povinnosti fyzických osôb a právnických osôb vo vzťahu k mestu Levoča,
6. sadzobník správnych poplatkov, ktoré mesto Levoča vyberá za správne úkony, a sadzobník úhrad za sprístupňovanie informácií.
Povinné zverejnenie informácií uvedených v bode 1 zabezpečí právnik mesta a oddelenie organizačné a vnútornej prevádzky.
Povinné zverejnenie informácií uvedených v bode 4 zabezpečia jednotliví vedúci oddelení.
Povinné zverejnenie informácií uvedených v bodoch 2, 3, 5, 6 zabezpečí právnik mesta.
2. Mesto Levoča zverejňuje:
* označenie nehnuteľnej veci vrátane bytov a nebytových priestorov a hnuteľnej veci, ktorej nadobúdania cena bola vyššia ako 20-násobok minimálnej mzdy vo vlastníctve mesta, ktorý mesto previedlo do vlastníctva alebo ktorý prešiel do vlastníctva inej osoby, ako orgánu verejnej moci
* dátum prevodu alebo prechodu vlastníctva
* právny titul
* údaje o osobných údajov a iných identifikačných údajov osôb, ktoré nadobudli tento majetok do vlastníctva, a to v rozsahu:
1. meno a priezvisko, názov alebo obchodné meno
2. adresa pobytu alebo sídlo
3. identifikačné číslo, ak ide o právnickú osobu alebo fyzickú osobu – podnikateľa.
Tieto informácie zverejní mesto Levoča po dobu jedeného roka odo dňa od kedy došlo k prevodu alebo prechodu vlastníctva. Tým nie je dotknutá povinnosť sprístupniť túto informáciu aj po uplynutí tejto doby.
Ustanovenie ods. 2 sa nevzťahuje na byty a nebytové priestory, ktoré boli prevedené do vlastníctva doterajšieho nájomcu za zákonom stanovenú cenu podľa zákona č. 182/1993 Z. z. o vlastníctve bytov a nebytových priestorov.
Povinné zverejnenie informácií uvedených v ods. 2 zabezpečí vedúci dodelenia mestského majetku.
3. Mesto Levoča zverejní aj následovné informácie v súlade s ustanoveniami zákona č. 369/1990 Z. o obecnom zriadení v platnom znení:
1. termín a program zasadnutí mestského zastupiteľstva
2. návrhy všeobecne záväzných nariadení (ďalej len „VZN“) v lehote ustanovenej v zákone o obecnom zriadení
3. úplné znenia schválených a platných VZN v lehote do siedmich dní po ich schválení v mestskom zastupiteľstve
4. uznesenia MZ
5. údaje o dochádzke poslancov mestského zastupiteľstva na rokovaniach
6. výpisy o hlasovaní poslancov okrem tajného hlasovania a hlasovania na neverejnom zasadnutí
7. rozbor hospodárskej činnosti, rozpočet mesta, záverečný účet v súlade so zákonom o rozpočtových pravidlách
4. Informácie zverejní mesto Levoča predovšetkým spôsobom umožňujúcim hromadný prístup - na internetovej stránke mesta Levoča.
5. Informácie sa zverejňujú aj na úradnej tabuli mesta Levoča.
6. Informácie sa môžu zverejňovať aj:
* v Levočskom informačnom mesačníku
* alebo iným spôsobom (oznamom, vyhláškou a pod.)
7. Zákony SR sú k dispozícií k nahliadnutiu v kancelárií právnika mesta.
8. Úradné dni a hodiny na Mestskom úrade sú:
Pondelok: 8,00 hod – 11,30 hod 12,00 hod – 15,00 hod
Streda: 8,00 hod – 11,30 hod 12,00 hod – 16,00 hod
Piatok: 8,00 hod – 11,30 hod 12,00 hod – 14,00 hod
Ako podať opravný prostriedok
Proti rozhodnutiu mesta Levoča o odmietnutí požadovanej informácie podľa zákona č. 211/2000 Z. z. možno podať odvolanie v lehote 15 dní od doručenia rozhodnutia alebo márneho uplynutia lehoty na rozhodnutie o žiadosti.
Odvolanie sa podáva písomne mestu Levoča.
Rozhodnutie o odmietnutí žiadosti možno preskúmať v súdnom konaní podľa osobitného zákona, ktorým je Občiansky súdny poriadok (§ 244 a nasl.).
Zverejnené 5.2.2011
30525270